د افغانی سرې میاشتې ګرځنده روغتیایی ټیمونو په تېرو دوه ورځو کې ۸۶۷ راستنېدونکی کډوال تداوی کړی دی. نن چهارشنبه چې د روان سپوږمیز کال د جماد الاولی لومړۍ نېټه ده، د افغانی سرې میاشې ګرځنده روغتیایی ټیمونو په تېرو دوه ورځو کې د تورخم له لارې راستنېدونکو ۸۶۷ بېوزله کډوالو ته روغتیایی خدمات وړاندې کړی، چې له ډلې یې ۱۱۴ له پنځو کلنو کم عمره ماشومان دی. د یادونې وړ ده، چې د افغانی سرې میاشتې ګرځنده روغتیایی ټیمونو په تېرو ۱۵ ورځو کې د تورخم له لارې راستنېدونکو ۹۴۲۷ کډوالو ته روغتیایی خدمات وړاندې کړی، چې په دې کې ۳۳۰۰ له پنځو کلنو کم عمره ماشومان شامل دی.